Боян Бойчев
Свобода

chitanka.info

Окови ме във веригите на твоята любов.

Завинаги ме окови, окови ме до живот,

Осъди ме да съм твой и само твой,

В сърцето заключи ме, в нежния затвор,

Съди ме страстно, пламенно, ревниво,

С вярност ме съди, съди ме ласкаво и мило,

Заключи ме във душата, върху твоята ръка,

Осъди ме, окови ме с брачната халка,

Присъдата да бъде съвместният живот,

Окови ме във веригите на твоята любов.

Виновен съм, признавам, признание изричам,

На колене пред теб, че теб, теб обичам!

Защото аз ще съм свободен като птица,

Щом имам свободата тебе да обичам!

май 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.